Esna raudteejaam

Esna raudteejaam oli raudteejaam Türi–Paide–Tamsalu raudteel Järva maakonnas Esnal. Jaam asus raudtee 31. kilomeetril.

Esna naaberjaam Türi suunal oli Vodja raudteejaam ja Tamsalu suunal Järva-Jaani raudteejaam  (kaardil aastast 1938 on Järva-Jaani ja Esna vahele märgitud veel Õle raudteepeatus, Vodja ja  Esna vahele aga Öötla raudteepeatus).Maa-ameti geoportaalMaa-ameti geoportaal Avamisel jäi Esna jaam Peetri kihelkonda Esna mõisa maadele. Jaam suleti 1972. aastal seoses kitsarööpmelise raudtee sulgemisega.

Jaamahoone
Esna jaamahoone valmis 1924. aastal Leon Johansoni tüüpprojekti järgi sarnaselt Pedja ja Turba jaamahoonetega. Hoone on säilinud silmapaistvalt autentselt ühes mitmete jaamakompleksi kuulunud abiehitistega. Jaamahoone on olnud kasutusel elamuna, kuid praegu seisab kultuuriväärtuslik ehitis tühjalt ilma kasutuseta.Esna raudteejaam • XX sajandi arhitektuur • Kultuurimälestiste riiklik register20. sajandi Eesti raudteejaamad. lk. 51

Viited

Kategooria:Eesti raudteejaamad
Kategooria:Järva vald